Ministerul Sănătăţii şi Familiei 

Ordin nr. 923
din 18 decembrie 2001
privind aprobarea Nomenclatorului de specialităţi medicale şi farmaceutice, supraspecializări şi competenţe pentru reţeaua de asistenţă medicală şi a Normelor metodologice de aplicare a acestuia
Publicat în Monitorul Oficial, Partea I nr. 117 din 13 februarie 2002


Ministrul sănătăţii şi familiei,
în temeiul prevederilor art. 3 pct. 33 din Hotărârea Guvernului nr. 22/2001 privind organizarea şi funcţionarea Ministerului Sănătăţii şi Familiei, cu modificările şi completările ulterioare,
având în vedere Referatul Direcţiei generale de perfecţionare postuniversitară a medicilor, farmaciştilor şi asistenţilor medicali nr. DB 1.594b din 17 decembrie 2001 şi avizul Colegiului Medicilor din România,
emite următorul ordin:

Art. 1. - (1) Se aprobă Nomenclatorul de specialităţi medicale şi farmaceutice, supraspecializări şi competenţe pentru reţeaua de asistenţă medicală, cuprins în anexele nr. 1-8 care fac parte integrantă din prezentul ordin.
(2) Se aprobă Normele metodologice de aplicare a prezentului ordin, cuprinse în anexa nr. 9 care face parte integrantă din acesta.
Art. 2. - Specialităţile, supraspecializările şi competenţele obţinute anterior prezentului ordin rămân valabile.
Art. 3. - Medicii specialişti şi primari care îşi menţin specialitatea de medicină generală au acces la supraspecializările şi competenţele aferente specialităţii de medicină de familie.
Art. 4. - Absolvenţii facultăţilor de medicină, stomatologie şi farmacie cu drept de liberă practică sunt medici de medicină generală, stomatologi şi farmacişti.
Art. 5. - Direcţia generală de perfecţionare postuniversitară a medicilor, farmaciştilor şi asistenţilor medicali, Direcţia generală resurse umane, formare profesională, concursuri şi examene şi celelalte direcţii din cadrul Ministerului Sănătăţii şi Familiei vor aduce la îndeplinire dispoziţiile prezentului ordin.
Art. 6. - Ordinul ministrului sănătăţii nr. 254/2000 privind aprobarea Nomenclatorului de specialităţi medicale şi farmaceutice, supraspecializări şi competenţe pentru reţeaua de asistenţă medicală, publicat în Monitorul Oficial al României, Partea I, nr. 258 din 9 iunie 2000, se abrogă.
Art. 7. - Prezentul ordin va fi publicat în Monitorul Oficial al României Partea I

Ministrul sănătăţii şi familiei,
Daniela Bartoş


Bucureşti, 18 decembrie 2001.
Nr. 923.
                                                                                                                                                 ANEXA Nr. 1
A. SPECIALITĂŢI CLINICE


Specialităţi medicale
Adulţi
------------------------------------------------------------------------------------------------------------------------------
Nr. Denumirea Durata
crt. specialităţii pregătirii Supraspecializări Competenţe
------------------------------------------------------------------------------------------------------------------------------
0 1 2 3 4
------------------------------------------------------------------------------------------------------------------------------
1. Medicină internă 5 ani 
- diabetologie (medicină internă) 
- dializă acută
- medicină transfuzională 
- ecocardiografie generală
- ecografie vasculară
- endoscopie digestivă diagnostică (adulţi)
- explorări funcţionale respiratorii speciale
- ecografie generală*)
2. Cardiologie 6 ani 
- cardiologie de transplant 
- cardiologie invazivă şi intervenţională
- cardiologie pediatrică - ecocardiografie generală*)
- ecocardiografie specială
- ecografie vasculară
- electrofiziologie şi stimulatoare cardiace
3. Gastroenterologie 5 ani 
- hepatologie 
- ecografie abdominală intervenţională
- ecografie generală*)
- endoscopie digestivă diagnostică (adulţi)*)
- endoscopie digestivă terapeutică (adulţi)
4. Hematologie 5 ani 
- medicină transfuzională 
- hematologie de laborator
- transplant medular
5. Nefrologie 5 ani 
- nefrologie de transplant 
- ecografie generală*)
- dializă cronică*)
6. Pneumologie 5 ani 
- endoscopie bronşică*)
- explorări funcţionale respiratorii speciale*)
7. Reumatologie 5 ani 
- patologie osoasă hormonometabolică 
- ecodiagnostic mio-entezo-osteoarticular*)
- EMG
8. Endocrinologie 5 ani 
- diabetologie (endocrinologie) 
- ecografie endocrină*)
- sexologie
- patologie osoasă hormonometabolică
9. Dermato-venerologie 5 ani 
- dermato-cosmetologie*)
- dermatoscopie*)
- laser în dermatologie*)
10. Oncologie medicală 5 ani 
- endoscopie bronşică
- endoscopie digestivă diagnostică (adulţi)
11. Boli infecţioase 5 ani 
- boli tropicale 
- dializă acută
- parazitologie clinică
12. Neurologie 5 ani 
- ultrasonografie Doppler cerebrală*)
- neuroimagistică*)
- neurologie intervenţională
- EEG*)
- EMG
- PEC
13. Psihiatrie 5 ani 
- psihogeriatrie 
- EEG*)
- psihoterapie 
- EMG
- tratamentul toxicomaniilor 
- PEC
- psihofarmacologie
- sexologie
14. Recuperare, medicină fizică şi balneologie 5 ani 
- patologie osoasă hormonometabolică 
- ecodiagnostic mio-entezo-osteoarticular*)
 - EMG*)
- chiroterapie
- managementul medical al sportivilor
- reinserţie socioprofesională
15. Medicina muncii 5 ani 
- explorări funcţionale respiratorii speciale
- reinserţie socioprofesională
16. Medicină sportivă 5 ani 
- ecodiagnostic mio-entezo-osteoarticular*)
17. Diabet zaharat, nutriţie şi boli metabolice 5 ani 
- dializă cronică
 18. Geriatrie şi gerontologie 5 ani 
- psihogeriatrie 
- reinserţie socioprofesională
 - patologie osoasă hormonometabolică
19. Alergologie şi imunologie clinică 5 ani 
- alergologie şi imunologie pediatrică
 - imunologie de laborator
20. Radioterapie 5 ani
21. Farmacologie clinică 4 ani
22. Medicină de familie 3 ani 
- laborator clinic în ambulator*)
- urgenţe prespitaliceşti
- sănătate comunitară
- planificare familială
- medicină şcolară
- reinserţie socioprofesională
- managementul medical al sportivilor
- medicină de întreprindere
23. Genetică medicală 5 ani - ecografie fetală
24. Medicină de urgenţă 5 ani 
- traumatologie 
- endoscopie bronşică
- urgente pediatrice 
- endoscopie digestivă diagnostică (adulţi)
- ecocardiografie generală
- managementul medical al dezastrelor*)
25. Expertiza medicală a capacităţii de muncă 4 ani - reinserţie socioprofesională*)
 ------------------------------------------------------------------------------------------------------------------------------
Copii
----------------------------------------------------------------------------------------------------------------------------
Nr. Denumirea Durata
crt. specialităţii pregătirii Supraspecializări Competenţe
----------------------------------------------------------------------------------------------------------------------------
0 1 2 3 4
----------------------------------------------------------------------------------------------------------------------------
1. Pediatrie 5 ani 
- cardiologie pediatrică 
- dializă (pediatrie)
- diabetologie pediatrică 
- ecocardiografie generală
- gastroenterologie pediatrică 
- ecografie transfontanelară
- alergologie şi imunologie pediatrică 
- endoscopie digestivă diagnostică (pediatrie)
- nefrologie pediatrică 
- ecografie generală*)
- hematologie 
- oncologie pediatrică
- pneumologie pediatrică
2. Neonatologie 5 ani 
- medicină transfuzională 
- ecodiagnostic mio-entezo-osteoarticular*)
- ecografie transfontanelară*)
3. Neurologie pediatrică 5 ani 
- genetică clinică neurologică 
- neuroimagistică*)
- neurologie intervenţională
- ultrasonografie Doppler cerebrală*)
- EEG*)
- EMG
- PEC
4. Psihiatrie pediatrică 5 ani - psihoterapie - EEG*)
- tratamentul toxicomaniilor 
- EMG
- psihofarmacologie 
- PEC
----------------------------------------------------------------------------------------------------------------------------
Specialităţi chirurgicale
Adulţi
--------------------------------------------------------------------------------------------------------------------------------------
Nr. Denumirea Durata
crt. specialităţii pregătirii Supraspecializări Competenţe
--------------------------------------------------------------------------------------------------------------------------------------0 1 2 3 4
--------------------------------------------------------------------------------------------------------------------------------------
1. Chirurgie generală 6 ani 
- chirurgie hepatică şi transplant hepatic 
- chirurgia esofagului
- chirurgie oncologică 
- chirurgie laparoscopică*)
- traumatologie toracică 
- ecografie abdominală intervenţională
- endoscopie digestivă diagnostică şi terapeutică (adulţi)
- chirurgie vasculară de urgenţă
2. Chirurgie cardiacă şi a vaselor mari 7 ani 
- chirurgie cardiacă a nou-născutului şi sugarului 
- asistare mecanică
- chirurgie cardiacă miniinvazivă 
- balon aortic de contrapulsaţie
- transplant cardiac - circulaţie extracorporeală
3. Chirurgie vasculară 5 ani 
- flebologie 
- ecografie vasculară*)
- limfologie
- microchirurgie vasculară
4. Chirurgie toracică 6 ani 
- chirurgie esofagiană 
- chirurgie toracoscopică
- transplant pulmonar 
- endoscopie bronşică
5. Urologie 5 ani 
- transplant renal 
- andrologie urologică
- sexologie 
- dializă acută
- chirurgie laparoscopică urologică 
- dializă cronică
- litotriţie extracorporeală
- ecografie generală*)
- urodinamică
- chirurgie endoscopică înaltă percutană
6. Chirurgie plastică - 6 ani 
- chirurgie estetică
 - microchirurgie 
- chirurgie plastică şi reparatorie pediatrică reconstructivă
7. Neurochirurgie 7 ani 
- chirurgie spinală 
- ultrasonografie Doppler cerebrală*)
- neurochirurgie vasculară 
- laser în neurochirurgie*)
- neurochirurgie funcţională şi stereotaxică 
- EEG*)
- EMG
- PEC
8. Otorinolaringologie 5 ani 
- foniatrie 
- chirurgie endoscopică O.R.L.
- laser chirurgie în O.R.L.
- audiologie
9. Chirurgie maxilo-facială 5 ani 
- chirurgie plastică şi reparatorie facială
10. Oftalmologie 5 ani 
- chirurgie plastică orbito-palpebrală 
- angiografie retiniană*)
- chirurgie refractivă 
- ecografie oculo-orbitară*)
- chirurgie vitro-retiniană 
- electrofiziologie retiniană*)
11. Obstetrică-ginecologie 5 ani 
- fertilizare in vitro 
- chirurgie laparoscopică ginecologică
- gineco-oncologie 
- colposcopie
- ginecologie endocrinologică 
- ecografie obstetricală şi ginecologică*)
- ginecologie pediatrică 
- histeroscopie*)
- sexologie 
- planificare familială*)
- medicină materno-fetală
12. Ortopedie şi 6 ani 
- chirurgia mâinii (adulţi) 
- chirurgie artroscopică
 - traumatologie 
- chirurgie spinală 
- ecodiagnostic mio-entezo-osteoarticular*)
- traumatologie sportivă 
- chirurgie vasculară de urgenţă
- patologie osoasă hormonometabolică 
- chiroterapie şi osteopatie
- managementul medical al sportivilor
13. Anestezie şi terapie intensivă 5 ani 
- ATI a bolnavului de transplant 
- asistare mecanică a circulaţiei
 - ATI în chirurgia cardiovasculară 
- circulaţie extracorporeală intraoperatorie
- medicină transfuzională 
- dializă acută*)
- ecocardiografie generală
- ecocardiografie specială
- endoscopie digestivă diagnostică (adulţi)
- endoscopie bronşică
--------------------------------------------------------------------------------------------------------------------------------------
Copii
-----------------------------------------------------------------------------------------------------------------
Nr. Denumirea Durata
crt. specialităţii pregătirii Supraspecializări Competenţe
-----------------------------------------------------------------------------------------------------------------
0 1 2 3 4
-----------------------------------------------------------------------------------------------------------------
1. Chirurgie pediatrică 6 ani 
- transplant de organe la copil 
- chirurgie laparoscopică*)
- chirurgie toracoscopică
- dializă (pediatrie)
- ecografie abdominală intervenţională
- endoscopie digestivă diagnostică şi terapeutică (pediatrie)
- endourologie
- litotriţie extracorporeală (pediatrie)
- chirurgie vasculară de urgenţă
2. Ortopedie pediatrică 6 ani 
- chirurgia mâinii (pediatrie) 
- chirurgie artroscopică
- chirurgie spinală 
- ecodiagnostic mio-entezo-osteoarticular*)
- chirurgie vasculară de urgenţă
- chiroterapie şi osteopatie
- managementul medical al sportivilor
-----------------------------------------------------------------------------------------------------------------

B. SPECIALITĂŢI PARACLINICE

--------------------------------------------------------------------------------------------------
Nr. Denumirea Durata
crt. specialităţii pregătirii Supraspecializări Competenţe
--------------------------------------------------------------------------------------------------
0 1 2 3 4
--------------------------------------------------------------------------------------------------
1. Radiologie-imagistică medicală 5 ani 
- imagistică pediatrică 
- radiologie intervenţională
 - neuroradiologie 
- tomografie computerizată
- IRM
- ecografie generală*)
- termografie
- senologie imagistică
2. Medicină nucleară 4 ani 
- tomografie cu emisie de pozitroni
- ecografie generală*)
- termografie
3. Anatomie patologică 5 ani 
- dermatopatologie 
- biologie şi patologie moleculară
- hematopatologie 
- imunohistochimie
- neuropatologie 
- microscopie electronică
4. Medicină legală 5 ani
5. Medicină de laborator 5 ani 
- medicină transfuzională 
- tehnici de biologie moleculară
- toxicologie de laborator 
- tehnici de citogenetică
- tehnici de imunocitologie
- microscopie electronică
6. Epidemiologie 4 ani
7. Igienă 4 ani
8. Sănătate publică şi management  4 ani 
--------------------------------------------------------------------------------------------------

C. SPECIALITĂŢI STOMATOLOGICE

--------------------------------------------------------------------------------------------------------------
Nr. Denumirea Durata
crt. specialităţii pregătirii Supraspecializări Competenţe
--------------------------------------------------------------------------------------------------------------
0 1 2 3 4
--------------------------------------------------------------------------------------------------------------
1. Stomatologie generală 3 ani 
- chirurgie orală 
- radiodiagnostic maxilo-dentar*)
- endodonţie 
- implantologie
- parodontologie 
- laser - terapie stomatologică
- pedodonţie 
- ocluzologie
- protetică dentară 
- stomatologie preventivă
2. Ortodonţie şi ortopedie dento-facială 3 ani 
- parodontologie 
- tehnică ortodontică fixă tip straight-wire
 - protetică dentară 
- radiodiagnostic maxilo-dentar
- chirurgie orală 
- laser - terapie stomatologică
3. Chirurgie maxilo-facială 5 ani 
- chirurgie plastică şi reparatorie facială
4. Chirurgie oro-dentară 3 ani - radiodiagnostic maxilo-dentar*)
--------------------------------------------------------------------------------------------------------------

D. SPECIALITĂŢI FARMACEUTICE

----------------------------------------------------------------------------------------
Nr. Denumirea Durata
crt. specialităţii pregătirii Supraspecializări Competenţe
----------------------------------------------------------------------------------------
0 1 2 3 4
----------------------------------------------------------------------------------------
1. Farmacie generală 2 ani 
- farmacie homeopată
2. Farmacie clinică 3 ani 
- farmacie homeopată
3. Laborator farmaceutic 3 ani 
- farmacologie şi toxicologie experimentală
- farmacie homeopată
 4. Industrie farmaceutică şi cosmetică 3 ani 
- farmacie homeopată
----------------------------------------------------------------------------------------
Medicii rezidenţi aflaţi în pregătire nu pot participa la programe de competenţă. Excepţie fac cele marcate cu asterisc (*), ce devin module obligatorii în specialitatea în care au fost confirmaţi începând cu seria 2001, calificarea respectivă urmând să fie dobândită prin examenul de medic specialist sau printr-un examen adiţional susţinut ulterior acestuia. Medicii rezidenţi confirmaţi anterior seriei 2001 vor efectua pregătirea respectivă în cadrul stagiului de bază în specialitate şi obţin calificarea în aceleaşi condiţii.
Programele pentru obţinerea de supraspecializări sau competenţe pot fi urmate numai de către medicii specialişti şi primari, cu condiţia ca acestea să fie aferente specialităţii în care au fost confirmaţi prin ordin al ministrului sănătăţii şi familiei şi pe care o exercită în temeiul autorizaţiei de liberă practică, conform anexei nr. 1, sau grupei de specialităţi, conform anexelor nr. 6 şi 7.

ANEXA Nr. 2
A DOUA SPECIALITATE

------------------------------------------------------------------------------------------
Specialitatea principală A doua specialitate
------------------------------------------------------------------------------------------
Medicină internă 
- Cardiologie
- Gastroenterologie
- Hematologie
- Nefrologie
- Pneumologie
- Reumatologie
- Endocrinologie
- Oncologie medicală
- Recuperare, medicină fizică şi balneologie
- Medicina muncii
- Medicină sportivă
- Diabet zaharat, nutriţie şi boli metabolice
- Geriatrie şi gerontologie
- Alergologie şi imunologie clinică
- Genetică medicală
Reumatologie 
- Recuperare, medicină fizică şi balneologie
Recuperare, medicină fizică şi balneologie 
- Reumatologie
Endocrinologie 
- Diabet zaharat, nutriţie şi boli metabolice
- Genetică medicală
Diabet zaharat, nutriţie şi boli metabolice 
- Endocrinologie
Oncologie medicală 
- Radioterapie
Radioterapie 
- Oncologie medicală
Neurologie 
–  Psihiatrie
Psihiatrie 
- Neurologie
Pediatrie 
- Neonatologie
- Genetică medicală
Neonatologie 
- Pediatrie
Neurologie pediatrică 
- Psihiatrie pediatrică
Psihiatrie pediatrică 
- Neurologie pediatrică
ATI 
- Medicină de urgenţă
Chirurgie generală 
- Chirurgie toracică
- Urologie
- Chirurgie vasculară
Chirurgie cardiacă şi a vaselor mari 
- Chirurgie vasculară
- Chirurgie toracică
Chirurgie toracică 
- Chirurgie cardiacă şi a vaselor mari
Chirurgie vasculară 
- Chirurgie cardiacă şi a vaselor mari
Radiologie 
- imagistică medicală 
- Medicină nucleară
Medicină nucleară 
- Radiologie 
- imagistică medicală
Anatomie patologică 
- Medicină legală
Medicină legală 
- Anatomie patologică
Epidemiologie 
- Igienă
- Sănătate publică şi management
Igienă 
- Epidemiologie
- Sănătate publică şi management
Sănătate publică şi management 
- Epidemiologie
- Igienă
Stomatologie generală 
- Ortodonţie şi ortopedie dento-facială
- Chirurgie maxilo-facială
- Chirurgie oro-dentară
Ortodonţie şi ortopedie dento-facială 
- Chirurgie maxilo-facială
- Stomatologie generală
- Chirurgie oro-dentară
Chirurgie maxilo-facială 
- Stomatologie generală
Chirurgie oro-dentară 
- Stomatologie generală
- Ortodonţie şi ortopedie dento-facială
------------------------------------------------------------------------------------------
Medicii specialişti şi primari de medicină generală din serviciile de ambulanţă judeţene şi al municipiului Bucureşti, din unităţile de primire a urgenţelor din spitale şi din centrele rurale de sănătate cu activitate în ambulatoriu, încadraţi în aceste unităţi de minimum 5 ani, pot obţine cea de-a doua specialitate în medicină de urgenţă pe baza promovării examenului de medic specialist.

ANEXA Nr. 3

SPECIALITĂŢI
a căror denumire se modifică ca urmare a lipsei de corespondent în
nomenclatoarele europene

-------------------------------------------------------------------------------------------
Specialităţi care îşi schimbă denumirea Actuala denumire
-------------------------------------------------------------------------------------------
Imunologie clinică şi alergologie 
Alergologie şi imunologie clinică
Ortodonţie 



Ortodonţie şi ortopedie dento-facială
Chirurgie plastică şi reparatorie 
Chirurgie plastică - microchirurgie reconstructivă
-------------------------------------------------------------------------------------------
• Medicii rezidenţi, specialişti şi primari, confirmaţi în specialităţile a căror denumire se modifică, îşi pot păstra vechea denumire a specialităţii sau pot solicita schimbarea acesteia conform noilor prevederi.
• La concursurile pentru ocuparea posturilor vacante din reţeaua sanitară, publicate, în specialităţile create sau care au asimilat specialităţi, se pot prezenta atât medicii confirmaţi în specialităţile corespunzătoare, prevăzute în vechiul nomenclator, cât şi cei confirmaţi în specialităţile pentru care au optat.

ANEXA Nr. 4
SPECIALITĂŢI
a căror durată de pregătire se modifică

---------------------------------------------------------------------------
Specialitatea Durata conform Durata conform
nomenclatorului anterior noului nomenclator
---------------------------------------------------------------------------
Stomatologie generală 2 ani 3 ani
---------------------------------------------------------------------------

ANEXA Nr. 5
SPECIALITĂŢI
create ca urmare a alinierii la nomenclatoarele europene

--------------------------------------------------------------------------------
Nomenclatorul anterior Nomenclatorul actual
--------------------------------------------------------------------------------
Chirurgie cardiovasculară 
- Chirurgie cardiacă şi a vaselor mari




- Chirurgie vasculară
Chirurgie şi ortopedie infantilă 
- Chirurgie pediatrică





- Ortopedie pediatrică






- Chirurgie oro-dentară


ANEXA Nr. 6
SUPRASPECIALIZĂRI SUPLIMENTARE


Orice specialist poate obţine supraspecializarea:
- biostatistică şi informatică medicală.
Orice specialist confirmat într-o specialitate clinică poate obţine supraspecializarea:
- toxicologie clinică.
Orice specialist confirmat într-o specialitate chirurgicală, cu excepţia specialităţii ATI, poate obţine următoarele supraspecializări:
- tehnici de microchirurgie vasculară;
- tehnici de neuromicrochirurgie.

ANEXA Nr. 7
COMPETENŢE SUPLIMENTARE


Orice specialist poate obţine următoarele competenţe:
- pedagogie medicală;
- economie sanitară şi management financiar;
- managementul serviciilor de sănătate;
- promovarea sănătăţii şi strategii preventive.
Orice specialist confirmat într-o specialitate clinică sau paraclinică poate obţine competenţa:
- managementul medical al dezastrelor.
Orice specialist confirmat într-o specialitate clinică poate obţine următoarele competenţe:
- îngrijiri paliative;
- medicină aerospaţială;
- medicină hiperbară;
- ecografie generală;
- terapia durerii;
- biostimulare cu radiaţie laser de joasă putere;
- termografie;
- acupunctură;
- homeopatie;
- apifitoterapie;
- chiroterapie şi osteopatie;
- reinserţie socioprofesională.
Orice specialist confirmat într-o specialitate stomatologică poate obţine următoarele competenţe:
- acupunctură;
- homeopatie;
- apifitoterapie.

ANEXA Nr. 8

COMPETENŢE
ce pot fi obţinute de medicii de medicină generală,
medicii stomatologi şi farmaciştii cu drept de liberă practică


Orice medic de medicină generală cu drept de liberă practică poate avea acces la următoarele competenţe:
- medicină hiperbară;
- ecografie generală;
- medicină aerospaţială;
- îngrijiri paliative;
- medicină şcolară;
- reinserţie socioprofesională;
- economie sanitară şi management financiar;
- managementul medical al sportivilor;
- sănătate comunitară;
- medicină de întreprindere;
- promovarea sănătăţii şi strategii preventive;
- acupunctură;
- homeopatie;
- apifitoterapie.
Orice medic de medicină generală cu drept de liberă practică, cu prioritate cei deja angajaţi în serviciile de ambulanţă judeţene şi al municipiului Bucureşti, precum şi cei din serviciile de urgenţă din spitale, policlinici şi din centrele rurale de sănătate cu activitate în ambulatoriu, poate avea acces la următoarele competenţe:
- urgenţe prespitaliceşti;
- managementul medical al dezastrelor.
Orice medic de medicină generală cu drept de liberă practică, încadrat în cabinet de planificare familială, poate avea acces la competenţa:
- planificare familială.
Orice medic stomatolog cu drept de liberă practică poate avea acces la următoarele competenţe:
- radiodiagnostic maxilo-dentar;
- economie sanitară şi management financiar;
- promovarea sănătăţii şi strategii preventive;
- acupunctură;
- homeopatie;
- apifitoterapie.
Orice farmacist cu drept de liberă practică poate avea acces la următoarele competenţe:
- economie sanitară şi management financiar;
- promovarea sănătăţii şi strategii preventive;
- farmacie homeopată.

ANEXA Nr. 9
NORME METODOLOGICE
de aplicare a Ordinului ministrului sănătăţii şi familiei nr. 923/2001
privind aprobarea Nomenclatorului de specialităţi medicale
şi farmaceutice, supraspecializări şi competenţe pentru reţeaua
de asistenţă medicală

Ministerul Sănătăţii şi Familiei 

Normă metodologică
din 18 decembrie 2001
de aplicare a Ordinului ministrului sănătăţii şi familiei nr. 923/2001 privind aprobarea Nomenclatorului de specialităţi medicale şi farmaceutice, supraspecializări şi competenţe pentru reţeaua de asistenţă medicală

Publicat în Monitorul Oficial, Partea I nr. 117 din 13 februarie 2002


1. În scopul creşterii calităţii actului medical Ministerul Sănătăţii şi Familiei a actualizat sistemul de competenţe, ca formă de pregătire postuniversitară a medicilor şi farmaciştilor în domenii tehnice, diagnostice sau terapeutice complementare unor specialităţi, şi a înfiinţat sistemul de supraspecializări ce reprezintă o instruire suplimentară, aprofundată, în domenii ce fac parte integrantă din specialitatea de bază sau sunt conexe acesteia.
2. A doua specialitate se poate obţine:
- fără concurs de rezidenţiat, pentru specialităţile înrudite prevăzute în anexa nr. 2 la prezentul ordin, la solicitarea unităţii angajatoare, cu sau fără scoatere din activitate, şi cu efectuarea integrală a stagiilor de pregătire ce nu sunt comune celor două specialităţi;
- printr-un nou concurs de rezidenţiat pentru specialităţile ce nu sunt cuprinse în anexa nr. 2 la prezentul ordin, cu efectuarea integrală a stagiilor de pregătire ce nu sunt comune celor două specialităţi.
Examenul de medic specialist se susţine în sesiunile organizate de Ministerul Sănătăţii şi Familiei.
3. În toate programele de pregătire pentru competenţele şi supraspecializările prevăzute în prezentul ordin instruirea se desfăşoară conform unui curriculum elaborat de Ministerul Sănătăţii şi Familiei prin Direcţia generală de perfecţionare postuniversitară a medicilor, farmaciştilor şi asistenţilor medicali, în baza propunerilor făcute de forurile ce girează ştiinţific şi didactic calitatea instruirii, reprezentate de: comisiile de specialitate ale Ministerului Sănătăţii şi Familiei şi comisiile de specialitate ale Colegiului Medicilor din România, respectiv Colegiului Farmaciştilor din România. Programele elaborate sunt avizate de Colegiul Medicilor din România sau de Colegiul Farmaciştilor din România şi aprobate de Ministerul Sănătăţii şi Familiei.
4. Actualizarea prezentului ordin sau a normelor metodologice de aplicare se va face anual, în luna septembrie, în temeiul aprobării de către conducerea Ministerului Sănătăţii şi Familiei a propunerilor trimise Direcţiei generale de perfecţionare postuniversitară a medicilor, farmaciştilor şi asistenţilor medicali de organismele în drept enumerate mai sus.
5. Medicii rezidenţi aflaţi în pregătire nu pot participa la programe de competenţă. Excepţie fac cele marcate cu asterisc (*) în anexa nr. 1, ce devin module obligatorii în specialitatea în care au fost confirmaţi începând cu seria 2001, calificarea respectivă urmând să fie dobândită prin examenul de medic specialist sau printr-un examen adiţional susţinut ulterior acestuia. Medicii rezidenţi confirmaţi anterior seriei 2001 vor efectua pregătirea respectivă în cadrul stagiului de bază în specialitate şi vor obţine calificarea în aceleaşi condiţii.
Programele pentru obţinerea de supraspecializări sau competenţe pot fi urmate numai de către medicii specialişti şi primari, cu condiţia ca acestea să fie aferente specialităţii în care au fost confirmaţi prin ordin al ministrului sănătăţii şi familiei şi pe care o exercită în temeiul autorizaţiei de liberă practică, conform anexei nr. 1, sau grupei de specialităţi, conform anexelor nr. 6 şi 7 la prezentul ordin, ce cuprind supraspecializările şi competenţele suplimentare.
Medicii de medicină generală, medicii stomatologi şi farmaciştii cu drept de liberă practică pot avea acces la competenţele cuprinse în anexa nr. 8 la prezentul ordin.
6. Ministerul Sănătăţii şi Familiei, prin Direcţia generală de perfecţionare postuniversitară a medicilor, farmaciştilor şi asistenţilor medicali, împreună cu fiecare coordonator naţional de program stabilesc centrele universitare şi instituţiile în care aceste programe se vor desfăşura, responsabilii de programe şi lectorii implicaţi, pe baza unor standarde profesionale şi de dotare tehnică, precum şi numărul optim de locuri de instruire. Coordonatorilor naţionali, responsabililor de program din centrele universitare, precum şi lectorilor desemnaţi de aceştia li se acordă competenţa/supraspecializarea respectivă de către Ministerul Sănătăţii şi Familiei.
7. Înscrierile pentru programele de pregătire în vederea obţinerii de competenţe şi supraspecializări se vor face la Direcţia generală de perfecţionare postuniversitară a medicilor, farmaciştilor şi asistenţilor medicali, în conformitate cu prevederile curriculare specifice fiecărui program, pe baza următoarelor documente:
- cerere de înscriere în care se specifică: competenţa sau supraspecializarea pentru care medicul solicită înscrierea, instituţia organizatoare şi perioada de desfăşurare;
- diploma de medic, respectiv de farmacist (copie);
- adeverinţă de confirmare în specialitate, eliberată de Ministerul Sănătăţii şi Familiei (copie şi original, pentru conformitate);
- autorizaţia de liberă practică (copie şi original, pentru conformitate) sau copie legalizată;
- acte ulterioare eliberării autorizaţiei de liberă practică (copie şi original, pentru conformitate), ce modifică: numele, specialitatea, gradul profesional, competenţe sau supraspecializări;
- acordul unităţii angajatoare privind participarea la programul de pregătire;
- documente solicitate expres la anumite programe, stabilite de coordonatorii acestora;
- actul doveditor al plăţii taxei de şcolarizare (achitată integral sau parţial, în funcţie de specificul programului de pregătire).
În cazul în care medicul nu accede la programul de pregătire, dosarul îi este restituit.
8. Participarea la două programe de pregătire pentru dobândirea de competenţe/supraspecializări în aceeaşi perioadă nu este posibilă dacă ambele programe necesită scoatere din activitate.
9. Examenul de obţinere a competenţei sau supraspecializării se organizează de Ministerul Sănătăţii şi Familiei prin Direcţia generală resurse umane, formare profesională, concursuri şi examene. Începând cu data emiterii prezentului ordin medicii sau farmaciştii care urmează un program de pregătire pentru dobândirea unei competenţe/supraspecializări trebuie să susţină examenul de obţinere a acesteia în cel mult 2 ani de la terminarea programului.
În urma promovării examenului Ministerul Sănătăţii şi Familiei, prin Direcţia generală resurse umane, formare profesională, concursuri şi examene, eliberează certificatul de competenţă sau supraspecializare, în temeiul căruia medicul/farmacistul poate primi acreditarea pentru practica abilităţilor nou-dobândite.
10. Pe toată durata programului de pregătire medicii sau farmaciştii îşi desfăşoară activitatea în mod asistat, întreaga responsabilitate asupra activităţii acestora revenind responsabilului de program/stagiu.
11. Programele de pregătire se desfăşoară în centrele universitare şi instituţiile acreditate de Ministerul Sănătăţii şi Familiei în acest scop, sub formă de cursuri şi stagii practice, în conformitate cu curriculumul elaborat de coordonatorul naţional al fiecărui program.
Coordonatorul naţional este responsabil al programului organizat în instituţia în care activează.
În cazul în care pentru o parte din stagiu responsabilul de program dintr-un centru universitar dirijează medicul în altă unitate sanitară decât unitatea organizatoare, efectuarea acestuia trebuie confirmată atât de responsabilul de stagiu, cât şi de responsabilul de program.
Programele de pregătire pentru competenţe şi supraspecializări sunt finalizate obligatoriu printr-o testare a cunoştinţelor dobândite. Nota minimă de promovare a testului final este 7 şi nu conferă competenţa sau supraspecializarea.
Examenul pentru obţinerea competenţelor sau supraspecializărilor, susţinut în sesiuni organizate de Ministerul Sănătăţii şi Familiei, va fi promovat cu media generală de minimum 7.
12. Pentru programele de pregătire în vederea obţinerii de supraspecializări sau competenţe, precum şi pentru examenele organizate pentru dobândirea acestora se stabilesc şi se percep taxe care se aprobă de Ministerul Sănătăţii şi Familiei, la propunerea Direcţiei generale de perfecţionare postuniversitară a medicilor, farmaciştilor şi asistenţilor medicali şi a Direcţiei de resurse umane, formare profesională, examene şi concursuri, sumele încasate reprezentând venituri extrabugetare ce se utilizează conform prevederilor Hotărârii Guvernului nr. 22/2001, cu modificările şi completările ulterioare.
13. Ministerul Sănătăţii şi Familiei, prin Direcţia generală de perfecţionare postuniversitară a medicilor, farmaciştilor şi asistenţilor medicali, va pregăti formatori în domeniile care nu au corespondenţă cu disciplinele didactice, pe baza unui program avizat de Colegiul Medicilor din România, respectiv de Colegiul Farmaciştilor din România.
14. Echivalarea studiilor medicale postuniversitare efectuate în străinătate se va face numai cu acordul comisiilor de specialitate ale Ministerului Sănătăţii şi Familiei şi cu avizul Colegiului Medicilor din România sau al Colegiului Farmaciştilor din România, prin Direcţia de perfecţionare postuniversitară a medicilor, farmaciştilor şi asistenţilor medicali, cu aprobarea conducerii Ministerului Sănătăţii şi Familiei.
15. Medicii şi farmaciştii care au urmat programe de pregătire în vederea obţinerii de competenţe, conform metodologiei aprobate prin Ordinul ministrului sănătăţii nr. 1.352/1995 privind reînfiinţarea sistemului de competenţe ca formă de pregătire a medicilor şi farmaciştilor în domenii complementare unei specialităţi şi prin Ordinul ministrului sănătăţii nr. 254/2000 privind aprobarea Nomenclatorului de specialităţi medicale şi farmaceutice, supraspecializări şi competenţe pentru reţeaua de asistenţă medicală, şi care nu au susţinut examenul final vor putea fi incluşi în sesiunile de examen organizate de Ministerul Sănătăţii şi Familiei, cu aprobarea conducerii acestuia, la propunerea Direcţiei generale de perfecţionare postuniversitară a medicilor, farmaciştilor şi asistenţilor medicali.
16. Competenţele obţinute conform prevederilor Ordinului ministrului sănătăţii nr. 1.352/1995 privind reînfiinţarea sistemului de competenţe ca formă de pregătire a medicilor şi farmaciştilor în domenii complementare unei specialităţi şi ale Ordinului ministrului sănătăţii nr. 254/2000 privind aprobarea Nomenclatorului de specialităţi medicale şi farmaceutice, supraspecializări şi competenţe pentru reţeaua de asistenţă medicală, care în prezentul ordin sunt prevăzute ca supraspecializări, pot fi echivalate la cerere, eliberându-se certificatele corespunzătoare.
17. Dispoziţiile prezentelor norme metodologice nu afectează drepturile câştigate sub regimul actelor normative anterioare, aceste drepturi urmând să fie luate în considerare de toate organismele în drept, prin raportare la prezentul ordin.

PAGE  
2

